SC Cambuur Ljouwert

SC Cambuur Leeuwarden is in profesjonele fuotbalklup út Ljouwert. De klup waard oprjochte op 19 juny 1964 as de ferfanger fan VV Leeuwarden dy’t nei de amateurs werom kearde. De klup spilet yn it Kooi Stadion dêr't goed 15.000 minsken yn kinne. Cambuur is trije kear nei de Earedifyzje promovearre en spile yn totaal fjouwer jier op it heechste nivo. Nei it kampioenskip fan de Jupiler League yn 2013 kaam Cambuur op 'e nij even út yn de Earedifyzje. Nei twa jier degradearre de klup lykwols wer. Yn 2022 spilet de klup fannijs yn de Earedifyzje om yn 2023 wer te degradearjen nei de earste dyvizje.

 Oprjochting 
Sietse Westra wie de inisjatyfnimmer fan de oprjochting fan SC Cambuur, sa't de klup doedestiids noch hjitte. Westra wie fiif jier, tusken 1964 en 1969, direkteur fan de klup. De namme fan Cambuur waard yn 1988 feroare fan SC Cambuur yn Cambuur Ljouwert. Fan 1964 oant 2024 spile Cambuur yn it Cambuurstadion oan it Cambuurplein yn 2024 ferhúze de fuotbalklup nei it nij boude Kooi Stadion by it WTC Expo en de Alvestêdehal yn it westen fan de stêd.

 Sportive skiednis 

Cambuur koe it earste jier yn it proffuotbal fuort promovearje nei de Earste Difyzje. Dêr soe Cambuur mear as 25 jier yn fuotbalje. De Ljouwerters hawwe oant 2008 fjouwer jier, yn twa perioaden, yn de Earedifyzje spile. De earste kear wie doe't Cambuur as earste yn de Earste Difyzje einige. Dêrnei spile Cambuur yn it seizoen 1992/1993 en 1993/1994 op it heechste fuotbalnivo fan Nederlân. De twadde kear dat Cambuur dêryn spylje soe, wie yn it seizoen 1998/1999 en 1999/2000. It slagge Cambuur yn 1998 te promovearjen troch de neikompetysje te winnen en sa promoasje ôf te twingen.

Yn 2000 degradearre Cambuur en moast it werom yn de Earste Difyzje. SC Cambuur hat dêrnei wer 13 jier yn de Earste Difyzje spile. Fia direkte promoasje yn it seizoen 2012/2013, troch it beheljen fan it kampioenskip spilet Cambuur sûnt it seizoen 2013/2014 op 'e nij op it heechste nivo. 

It aventoer yn de Earedifyzje duorre krekt as de oare kearen twa seizoenen, diskear ûnder lieding fan trainer Henk de Jong. Yn 2016 degradearren de Ljouwerters wer en sûnt dy tiid spilet Cambuur wer yn de Earste Difyzje. De Jong naam yn it degradaasjejier ôfskied fan de klup, mar kaam yn 2019 werom, mei Sandor van der Heide as syn assistint.

Yn it seizoen 2019/20 kaam Cambuur út op it earste plak, dochs waard dat seizoen troch de KNVB net jildich ferklearre omreden de koroanakrisis. It folgjende seizoen fan 2020/21 waard de kampioenstitel fannijs helle mei 15 punten foarsprong op de twadde ploech. 

Yn 2023 degradearre Cambuurwer nei de Earste Difyzje, op  10 maaie 2024 spiele Cambuur tsjin Helmond Sport de lêste kompetysjewedstriid yn it Cambuurstadion, de wedstriid einige yn lykspul.Omrop Fryslân, 11-5-2024, Cambuur spile lyk, mar it draaide om it âlde stadion: "Ik koe net fan it fjild komme" Riedplachte op 11-5-2024

 Namme, skaaimerk en klaaiïng 
 Namme 
Cambuur is neamd nei de wyk dêr't de klup jierenlang syn stadion hie, de Cambuursterhoek, ek wol it Cambuurkertier. De namme fan de wyk komt fan de aadlike famylje Fan Cammingha, waans stins op hast itselde plak stie fan it lettere Cambuurstadion.

 Skaaimerk 
It skaaimerk fan SC Cambuur Ljouwert is eins in nijmoadrige ferzje fan it famyljeskyld fan de Van Cammingha's, dat sa in ferwizing is nei de skiednis fan sawol de namme as de lokaasje.

It wapen hat in giel wapenskyld mei in lizzend hart, dy't de foarpoaten útstrekt. Tegearre mei trije swarte kamen mei allegearre twa rigen swarte tosken: Twa kamen fan boppen en ien kaam ûnder.

 Klaaiïng 
De klaaiïng fan Cambuur bestiet foar de thúswedstriden út in giel shirt, in blauwe broek en giele sokken. Der wurdt ek wol mei wite sokken spile, as de tsjinstanner ek al mei giele sokken fuotballet. It tenu foar de útwedstriden bestiet út in wyt shirt, blauwe broek en wite sokken.

De kar foar de kleuren komt fan de stedskleuren fan Ljouwert, giel en blau. De Ljouwerter flagge bestiet út fjouwer horizontale banen, blau: giel, blau en giel.

 Earelist 
Earste difyzje Winner - 2013.
Neikompetysje Winner - 1998.
Earste difyzje Winner - 1992.
Twadde difyzje Winner - 1957 (as Ljouwert), 1965.

 (Ferneamde) âld-spilers en âld-trainers 
 Johan Abma
 Pier Alma
 Willem van der Ark
 Arno Arts
 Rob Baan
 Martijn Barto
 Leo Beenhakker
 Gregg Berhalter
 Han Berger
 Frank Berghuis
 Jan Bruin
 Johan Derksen
 Marinus Dijkhuizen
 Jack de Gier
 Fred Grim
 Jerry Haatrecht
 Winston Haatrecht
 Oeki Hoekema Nico Jan Hoogma
 Bert Konterman
 Fritz Korbach
 Harry van der Laan
 Carlo de Leeuw
 Michael Mols
 Mitar Mrkela
 Robin Nelisse
 Rienk Onsman
 Michel van Oostrum
 Wim de Ron
 René van Rijswijk
 Oebele Schokker
 Jaap Stam
 Leonard van Utrecht
 Geert Jelle de Vries
 Oscar Zijlstra
 Johan Zuidema

 Seizoen 2022/23 
Earste alvetal
Seleksje 2023/2024

NûmerSpilerNationaliteitKontrakt oantFoarige klupDoelmannen 1  Yanick van Osch    2026   Fortuna Sittard 16 Daan Reiziger 2025  Vitesse 31  Brett Minnema    2024  Eigen jeugdFerdigeners 2  Gabi Caschili    2025   PEC Zwolle 3  Floris Smand    2025  Eigen jeugd 4  Léon Bergsma    2025   Aarau 5  Thomas Poll    2024   Almere City 15  Marco Tol    2024   Volendam 17  Vito Wormgoor   2024   Columbus Crew 21  Milan de Koe   2024   Harkemase Boys 22  Jhondly van der Meer    2024  Eigen jeugd  25  Sturla Ottesen   2025  Stabæk 27  Sekou Sylla    2024   TOP OssMiddenfjilders 6  Jeremy van Mullem    2025   Sparta Rotterdam 8  Daniël van Kaam    2025   Grins 10  Fedde de Jong    2026   AZ 14  Michael Breij    2024   Grins 20  Vincent Pichel    2025  Eigen jeugdOanfallers 7  Remco Balk    2025   Utert 9  Roberts Uldriķis    2024   Sion 18  Agustín Anello    2024   Sparta Rotterdam 19  Milan Smit    2024  Eigen jeugd
bywurke op 30-4-2024

 Stêf 
 Technyske stêf 
 Namme Nasjonaliteit Funksje Henk de Jong  Haadcoach Pascal Bosschaart  Meitrainer Peter van der Vlag  Keepertrainer Martijn Barto  Spitsetrainer

 Medyske stêf 
 Namme Nasjonaliteit Funksje Nicky Boonstra  Fysyk-trainer Harvey Bischop  Fysioterapeut Kevin Koster  Fysioterapeut Dirk Steensma  Fersoarger Antje Tardy  Fersoarchster

 Begeliedende stêf 
 Namme Nasjonaliteit Funksje Peter Drijver  Teammanager Foeke Komans  Teammanager Koen Draaisma  Materiaalman
Lêste update: 20 juny 2022

 Top 15 skoarders yn de skiednis fan SC Cambuur 
 Posysje  Namme  Doelpunten1   Jan Bruin 732   Sandor van der Heide 663   Robert Mühren 64 4  Dirk Roelfsema63 5  Jos Peltzer61  Koko Hoekstra617  Martijn Barto55 8   Willem van der Ark 539   Gerrie de Jonge5210   Mark de Vries4711   Johan Zuidema 4412   Henk de Groot 4013   Jaap de Blaauw  3914   Erik Bakker 3915   Harry van der Laan 36

 Keppeling om utens 
 Offisjele webside


Cambuur
Kategory:Sport yn Ljouwert
Kategory:Organisaasje oprjochte yn 1964
Kategory:Sportferiening yn Ljouwert
Kategory:Bedriuw yn Ljouwert